తన చేతి నీడలో నన్ను దాచియున్నాడు; నన్ను మెరుగుపెట్టిన అంబుగా చేసి తన అంబులపొదిలో మూసి పెట్టియున్నాడు (యెషయా 49:2).
"నీడలో" ఎంత మంచి మాట ఇది! మనమందరం నీడలోకి ఏదో ఒక సమయంలో వెళ్ళాలి. ఎండ కళ్ళను మిరుమిట్లు గొలుపుతుంది. కళ్ళు దెబ్బ తింటాయి. ప్రకృతి వర్ణాలను, వివిధ రంగుల్ని గుర్తుపట్టే శక్తిని కోల్పోతాయి. వ్యాధికి లోనై మసక చీకటి కమ్మిన గదిలోనో, మన వాళ్ళెవరన్నా చనిపోతే దుఃఖఛాయలు కమ్మిన ఇంట్లోనో కొన్నాళ్ళు ఉండాలి.
కాని భయపడవద్దు, అవి దేవుని చేతి నీడలే. ఆయనే నిన్ను నడిపిస్తున్నాడు. నీడలో మాత్రమే నేర్చుకోగలిగిన పాఠాలు కొన్ని ఉన్నాయి.
ఆయన వదనాన్ని చూపించే చిత్రం చీకటి గదిలోనే వ్రేలాడుతుంది.చీకటిలో ఉండి ఆయన నిన్ను పక్కకి నెట్టేస్తాడని అనుకోవద్దు సుమీ. నువ్వింకా ఆయన అంబుల పొదిలోనే ఉన్నావు. పనికిరానిదాన్ని పారేసినట్టు ఆయన నిన్ను పారెయ్యలేదు.
సమయం వచ్చేదాకా నిన్నలా ఉంచుతున్నాడు. సమయం వచ్చినప్పుడు గురిపెట్టి నిన్ను పంపాలనుకున్న చోటికి రివ్వున వదులుతాడు. తద్వారా ఆయన మహిమ పొందుతాడు.నీడల్లో, ఒంటరితనంలో కాలం గడుపుతున్న వాళ్ళలారా, అంబులపొది విలుకాడి వీపుకి ఎంత గట్టిగా కట్టేసి ఉంటుందో తెలుసుకదా. చెయ్యిచాపితే అందేలా ఉంటుంది. దాన్ని అతనెప్పుడూ పోగొట్టుకోడు.
కొన్ని సందర్భాలలో చీకటి స్థితిలో ఎక్కువ ఎదుగుదల ఉంటుంది. మొక్కజొన్న ఎండాకాలపు వెచ్చని రాత్రుళ్ళలో పెరిగినంత వేగంగా మరెప్పుడూ పెరగదు. మధ్యాహ్నపుటెండలో దీని ఆకులు వంకీలు తిరిగి ముడుచుకుపోతాయి. కాని ఏదన్నా మబ్బు సూర్యుణ్ణి కమ్మగానే తిరిగి తెరుచుకుంటాయి. వెలుగులో లేని శ్రేష్ఠత కొన్నిసార్లు నీడలో ఉంటుంది. ఆకాశంలో రాత్రి వ్యాపించినప్పుడే నక్షత్రలోకం సాక్షాత్కరిస్తుంది. సూర్యరశ్మిలో వికసించని పూలు కొన్ని రాత్రివేళ విరబూస్తాయి. అలాగే మామూలు సమయాల్లో మనకు కనబడని సద్గుణాలెన్నో కష్టకాలాల్లో స్పష్టంగా బయటికి కనిపిస్తాయి.
tana cheti needalo nannu dachiyunnadu; nannu merugupettina ambugaa chesi tana ambulapodilo moosi pettiyunnadu (yeshaya 49:2).
"needalo" entha manchi maata idhi! manamandaram needaloki edho oka samayamlo vellaali. enda kallanu mirumitlu goluputundi. kallu debba tintaayi. prakruti varnaalanu, vividha rangulni gurthupatte saktini kolpotayi. vyaadhiki lonai masaka cheekati kammina gadilono, mana vallevaranna chanipothe dukkhachayalu kammina intlono konnaallu undaali.
kaani bhayapadavaddu, avi devuni cheti needale. aayane ninnu nadipistunnadu. needalo matrame nerchukogaligina paataalu konni unnaayi.
aayana vadanaanni choopinche chitram cheekati gadilone vrelaadutundi.cheekatilo undi aayana ninnu pakkaki nettestaadani anukovaddu sumi. nuvvinka aayana ambula podilone unnaavu. panikiraanidaanni paaresinattu aayana ninnu paareyyaledu.
samayam vachedaka ninnala unchutunnaadu. samayam vachinappudu guripetti ninnu pampalanukunna chotiki rivvuna vadulutaadu. tadwara aayana mahima pondutaadu.needallo, ontaritanamlo kaalam gaduputunna vallalara, ambulapodi vilukadi veepuki entha gattigaa kattesi untundo telusukadaa. cheyyichaapithe andela untundi. daanni ataneppuduu pogottukodu.
konni sandarbhaalalo cheekati sthitilo ekkuva edugudala untundi. mokkajonna endaakaalapu vecchani raatrullalo periginanta vegamgaa mareppuduu peragadu. madhyaahnaputendalo deeni aakulu vankeelu tirigi muduchukupotayi. kaani edanna mabbu suuryunni kammagaane tirigi teruchukuntaayi. velugulo laeni shreshtata konnisaarlu needalo untundi. aakaasamlo raatri vyaapinchinappude nakshatralokam saakshaatkaristundi. suuryarasmiloo vikasinchani poolu konni raatrivela virabuustaayi. alaage maamuulu samayaallo manaku kanabadani sadgunaalenno kashtakaalaallo spashtamgaa bayatiki kanipistaayi.